
НЭГ.ХУУЛИЙН ТӨСӨЛ БОЛОВСРУУЛАХ БОЛСОН
ҮНДЭСЛЭЛ, ШААРДЛАГА

Төрийн аудитын тухай хуульд  өөрчлөлт оруулах хуулийн төсөл боловсруулах дараах хууль зүйн үндэслэл, практик шаардлага байна.

1.1.Хууль зүйн үндэслэл 

Монгол Улсын Үндсэн хуулийн хоёрдугаар зүйлд “2.Ардчилсан ёс, шударга ёс, эрх чөлөө, тэгш байдал, үндэсний эв нэгдлийг хангах, хууль дээдлэх нь төрийн үйл ажиллагааны үндсэн зарчим мөн.”, тавдугаар зүйлд  “4.Төр нь үндэсний эдийн засгийн аюулгүй байдал, аж ахуйн бүх хэвшлийн болон хүн амын нийгмийн хөгжлийг хангах зорилгод нийцүүлэн эдийн засгийг зохицуулна.”, арван есдүгээр зүйлд “1.Төрөөс хүний эрх, эрх чөлөөг хангахуйц эдийн засаг, нийгэм, хууль зүйн болон бусад баталгааг бүрдүүлэх, хүний эрх, эрх чөлөөг зөрчихтэй тэмцэх, хөндөгдсөн эрхийг сэргээн эдлүүлэх үүргийг иргэнийхээ өмнө хариуцна.” гэж, Монгол Улсын Их Хурлаас 2019 оны 11 дүгээр сарын 14-ний өдөр баталсан Монгол Улсын Үндсэн хуульд оруулах нэмэлт, өөрчлөлтийн тухай хуулийн Хорин тавдугаар зүйлийн 1 дэх хэсгийн 7 дахь заалтад: Төрийн санхүү, төсвийн хяналтыг хараат бусаар хэрэгжүүлэх байгууллагын бүрэн эрх, зохион байгуулалт, үйл ажиллагааны журмыг хуулиар тогтооно гэж гэж тус тус хуульчилсан.	

Монгол Улсын Их Хурлын 2024 оны 21 дүгээр тогтоолын 1 дүгээр хавсралтаар баталсан “Монгол Улсын Засгийн газрын 2024-2028 оны үйл ажиллагааны хөтөлбөр”-ийн 4.1.1.14-д “Хүний эрх, эрх чөлөөг хамгаалах, зөрчигдөхөөс урьдчилан сэргийлэх, үндэсний хууль тогтоомжийг хүний эрхийн олон улсын гэрээ, конвенцод нийцүүлэх...”, 4.2.1.4.”Улс төрийн хүрээнд авлигатай тэмцэх хүсэл зориг, хүчин чармайлт, манлайлал, ил тод байдлыг төгөлдөржүүлнэ...”, 4.2.1.5-д “Олон нийтийг авлигаас ангид байлгах, шударга ёсыг шаардах, авлигыг үл тэвчих сэтгэлгээ, хандлагыг иргэн бүрд төлөвшүүлэхийг эрмэлзэх бөгөөд авлига, ашиг сонирхлын зөрчилтэй тэмцэх, төрийн үйл ажиллагаанд хяналт тавих, хариуцлага нэхэхэд иргэдийн оролцоог нэмэгдүүлнэ.”, 4.2.3.2.”Хяналт шалгалтын тогтолцоог сайжруулж, олон улсын үнэлгээний цогц систем /DME-Design, Monitoring and Evaluation/-ийг хөгжүүлж,  бодлогын баримт бичгүүдийн хэрэгжилтийн үнэлгээг боловсронгуй болгоно.” гэж тус тус заасан.

1.2.Практик шаардлага

Төрийн аудитын тухай хуульд нэмэлт, өөрчлөлт оруулах хэрэгцээ, шаардлага үүссэнийг илтгэх дараах практик шаардлага үүссэн гэж үзэж байна. Үүнд:
1. 2026 оны 2-р сарын 10-нд танилцуулсан "Транспэрэнси Интернэшнл" байгууллагын тайлангаар Монгол Улс 100 онооноос 31 оноо авч, 182 орноос 124-р байрт жагссан нь өмнөх оноос 10 байр ухарч, сүүлийн 10 жилийн хамгийн муу үзүүлэлт боллоо.  
Энэхүү ухралт нь авлига, ашиг сонирхлын зөрчил, төсвийн ил тод бус байдалтай холбоотой гэж CNBC Mongolia мэдээлэв. 
2026 оны Авлигын төсөөллийн индексийн гол үр дүн:
· Байр: 124-р байр (182 орноос)
· Оноо: 31 (0 оноо нь хамгийн авлигажсан, 100 оноо нь цэвэр гэсэн үнэлгээ)
· Ухралт: Өмнөх оны 114-р байраас 10 байраар ухарсан
· Олон улсын харьцуулалт: Беларусь, Нигер, Турк, Узбекстан зэрэг орнуудтай ижил түвшинд бичигдсэн
· Дэлхийн дундаж: 43.0 оноотой байхад Монгол улс 38.0 оноотой, дунджаас доогуур үзүүлэлттэй байна.

Шалтгаан ба нөхцөл байдал:
· Төрийн өндөр албан тушаалтнуудын авлига, эрх мэдлээ урвуулан ашигласан хэргүүд
· Төсвийн ил тод бус зарцуулалт
· АТГ-ын үйл ажиллагааны үр нөлөө сул гэж судлаачид шүүмжилсэн байна. 

Энэхүү индекс нь олон улсын байгууллагууд болон бизнес эрхлэгчдийн дунд явуулсан судалгаанд үндэслэн тухайн улсын төрийн салбарын авлигын төсөөллийг илэрхийлдэг.
Авлигын индексийг хэмжихдээ улсын төсвийн хөрөнгийг зориулалтын бусаар зарцуулж байгаа эсэх, төрийн нийтийн албан хаагч албан тушаалаа урвуулан ашиглаж байгаа эсэх, төр засаг нь авлигын эсрэг үр дүнтэй тэмцэж, шударга байдлыг төрийн салбарт хэрэгжүүлж байгаа эсэх, авлигын хэрэгт холбогдсон төрийн албан тушаалтанд хариуцлага тооцож байгаа эсэх, авлигыг мэдээлсэн шүгэл үлээгч, сэтгүүлч нарыг хамгаалсан хууль, эрх зүйн орчин гэх мэтчилэн асуудлыг хамааруулдаг аж.
Манай улсыг үнэлдэг Олон улсын найман байгууллагын нэг болох Ардчиллын олон талт байдлыг үнэлдэг Varieties of Democracy байгууллагаас манай улсад 2024 онд түүхэндээ байгаагүй хамгийн муу үнэлгээ буюу 21 оноо өгсөн байдаг.
2. 2019 онд Үндсэн хуульд туссан өөрчлөлтөд “Төрийн санхүү, төсвийн хяналтыг хараат бусаар хэрэгжүүлэх байгууллагын бүрэн эрх, зохион байгуулалт, үйл ажиллагааны журмыг хуулиар тогтооно” гэж заажээ. Энэ байгууллага нь төрийн аудитын байгууллага юм. Тогтолцооны хувьд Монгол улс ганцаарчилсан удирдлагатай Ерөнхий аудиторын загварыг нэвтрүүлсэн. Ийм загварын институцийн хараат бус байдлыг хангахад Ерөнхий аудиторын томилгоо нь шууд нөлөө бүхий чухал асуудал байдаг.
Лимагийн тунхаглалд “Аудитын дээд байгууллага нь чиг үүргээ аудитын хяналт хийж байгаа байгууллагаасаа хараат бус, мөн гаднын нөлөөллөөс хамгаалагдсан нөхцөлд л бодитоор хийгээд үр дүнтэй хэрэгжүүлж чадна” гэж дурдсан байдаг. 

Түүнчлэн Нэгдсэн үндэсний байгууллагын Ерөнхий ассамблейгаас 2011 онд батлагдсан “Нийтийн удирдлагын үр ашигтай, хариуцлагатай, үр дүнтэй болон ил тод байдлыг аудитын дээд байгууллагыг хүчирхэгжүүлэх замаар сайжруулах нь” 66/209 дугаар тогтоолд ч мөн аудитын дээд байгууллага, түүний бие даасан байдал хангагдаагүй нөхцөлд чиг үүргээ бодитоор хийгээд үр дүнтэй хэрэгжүүлэх боломжгүйг онцолсон байдаг.

Аудитын дээд байгууллагын бие даасан, хараат бус байдлын найман зарчмыг тодорхойлсон. Үүнд: 
1) тохиромжтой бөгөөд үр нөлөөтэй үндсэн хуулийн /хууль ёсны/ эрх зүйн орчин, энэхүү эрх зүйн орчныг бодитойгоор хэрэгжүүлэх зохицуулалтууд; 
2) аудитын дээд байгууллагын тэргүүн, гишүүд (хамтын удирдлагат байгууллага)-ийн хараат бус байдал, үүний дотор ажил үүргээ хэвийн гүйцэтгэхэд шаардлагатай хууль ёсны халдашгүй байдал, бүрэн эрхийн хугацааны баталгаа; 
3) аудитын дээд байгууллага ажил үүргээ гүйцэтгэхэд нь хангалттай бүрэн эрх мэдэл, эрх чөлөө олгох; 
4) мэдээлэлд хязгаарлалтгүй нэвтрэх; 
5) ажлаа тайлагнах эрх ба үүрэг; 
6) аудитын тайлангийн агуулга, хугацааг шийдэх болон тайлангаа хэвлэх, тараах эрх чөлөө; 
7) аудитын дээд байгууллагын зөвлөмжийг дагаж мөрдөх үр нөлөөтэй механизмтай байх; 
8) санхүү болон удирдлагын/захиргааны бие даасан байдал, ажиллах хүч, эд материал, мөнгөний нөөцийн бэлэн байдал. 

Дээрх зарчмуудаас үзэхэд Төрийн аудитын дээд байгууллагын бие даасан байдлыг хангах нэг чухал зарчим нь удирдлагын хараат бус байдлыг хангах явдал гэж дүгнэж байна. 

Албаны хараат бус байдлыг хангахын тулд тухайн албан тушаалтны томилгоо хараат бус, шударга явагдах нөхцөлийг хангах, томилогдсоны дараа албан тушаалтны бүрэн эрхийн баталгаа, улс төрийн нөлөөллөөс ангид, хараат бус, халдашгүй байдлыг хангах асуудал зайлшгүй чухал ач холбогдолтой.

Төрийн аудитын тухай хуульд зааснаар “Монгол Улсын Ерөнхий аудиторыг УИХ-ын даргын санал болгосноор Улсын Их Хурал нэр дэвшигчийн сонсгол хийж зургаан жилийн хугацаагаар томилох бөгөөд түүнийг нэг удаа улируулан томилж болно.” гэсэн зохицуулалттай.

 Монгол Улсын Ерөнхий аудиторыг УИХын даргын санал болгосноор УИХ томилдог зохицуулалт 2003 оноос хойш огт өөрчлөгдөөгүй байгаа юм.

Төрийн аудитын байгууллагын Ерөнхий аудиторууд хэрхэн ажилласан байдлыг доорх хүснэгтээр харуулбал:

	№
	Нэр
	Томилогдсон огноо
	Чөлөөлөгдсөн огноо
	Ажилласан хугацаа жилээр

	1
	Лхамсүрэнгийн Жавзмаа
	2003.01.10 УИХ-ын 06-р тогтоол
	2009.01.16 УИХ-ын 13-р тогтоол
	6 жил 6 хоног

	2
	Чойжамцын Раднаа
	2009.01.16 УИХ-ын 14-р тогтоол
	2012.10.11 УИХ-ын 13-р тогтоол
	3 жил 9 сар

	3
	Аюурын Зангад
	2012.10.11 УИХ-ын 46-р тогтоол
	2017.01.12 УИХ-ын 06-р тогтоол
	4 жил 3 сар

	4
	Доржсүрэнгийн Хүрэлбаатар
	2017.01.12 УИХ-ын 07-р тогтоол
	2018.11.22 УИХ-ын 86-р тогтоол
	1 жил 10 сар

	5
	Доржсүрэнгийн Занданбат
	2019.05.09 УИХ-ын 46-р тогтоол
	2023.12.28 УИХ-ын 120-р тогтоол
	5 жил 1 сар 


	6
	Д.Загджав
	2024.05.31 УИХ-ын ...р тогтоол
	2025.05.07 УИХ-ын ...р тогтоол
	11 сар 6 хоног

	7
	Сандагсүрэн
Магнайсүрэн
	2025.05.08 УИХ-ын ...р тогтоол
	
	



Дээрх хүснэгтээс харахад Ерөнхий аудитороор ажилласан  7 хүний нэг нь 6 жилийн бүрэн эрхийн хугацаагаа дуустал ажилласан байх ба бусад  тав нь бүрэн эрхийн хугацаанаасаа өмнө чөлөөлөгджээ. 

Ерөнхий аудиторын ажилласан бүрэн эрхийн хугацааны дундаж хугацааг тооцоход 4,2 жил байна. 

2012, 2016 оны УИХын ээлжит сонгууль болсны дараа Ерөнхий аудиторыг бүрэн эрхийн хугацаа нь дуусаагүй байхад чөлөөлж байсан. 

Бие даасан байгууллагыг бүрдүүлэхэд УИХ дахь олонх болон түүний байгуулсан Засгийн газар давамгайлах нөхцөлд бие даасан байдал нь алдагдаж, улмаар сонгуульд ялсан нам, эвсэлд хяналтгүйгээр эрх мэдэл төвлөрч, төрийн эрх мэдэл хуваарилалтын тогтолцоонд хяналт, тэнцэл алдагдах, цаашлаад ардчилсан үндсэн хуульт байгуулалд эрсдэл учруулна гэж үздэг байна. 

Венецийн комиссоос бие даасан байгууллагуудыг бүрдүүлэхэд “улс төржилтийг сааруулах” зарчмыг дагах нь зүйтэйг анхааруулсан байдаг. 

Гэсэн хэдий ч Монгол Улсын Ерөнхий аудиторыг УИХ-ын даргын санал болгосноор парламентын олонхоор томилж байгаа, үүнд нэр дэвших нээлттэй процесс, парламент дахь сөрөг хүчний оролцоо, зөвшилцөл байхгүй, зөвхөн эрх барьж буй нам дангаар шийдвэрлэх боломжтой байгаа нь тус институцийн хараат бус байдлыг хангахад сөрөг нөлөөтэй байна. Монгол Улсын Ерөнхий аудитор улиран томилогдох боломжтой нь олон улсын сайн туршлагаас зөрж байна. 

Төрийн албаны тухай хуулийн 7 дугаар зүйлийн 7.1.2 дахь заалтад Төрийн албанд мэргэшсэн тогтвортой байх зарчмыг баримтлахаар заасныг хэрэгжүүлэх, түүнчлэн Төрийн аудитын тухай хуулийн 28 дугаар зүйлийн 28.1 дэх хэсэгт “Монгол Улсын Ерөнхий аудиторыг Улсын Их Хурлын даргын санал болгосноор Улсын Их Хурал нэр дэвшигчийн сонсгол хийж зургаан жилийн хугацаагаар томилох бөгөөд түүнийг нэг удаа улируулан томилж болно..” гэж тус тус зохицуулсан байна.  

Ингэж томилогдсон Ерөнхий аудитор нь эргээд парламентын олонхын байгуулсан Засгийн газарт төрийн санхүү, төсвийн хяналтыг тавьж байгаа нь 2019 оны Үндсэн хуулийн нэмэлт, өөрчлөлтийн “Төрийн санхүү, төсвийн хяналтыг хараат бусаар хэрэгжүүлэх” байгууллагыг бий болгох үзэл санаатай нийцэхгүй байна.

3. Олон улсын Эдийн засгийн хамтын ажиллагаа хөгжлийн байгууллагын үйл ажиллагааны тайланд “...Авлигаас урьдчилан сэргийлэх үйл ажиллагаа Энэхүү тайланд хамрагдаж байгаа хугацаанд ... Гол хүндрэл бэрхшээл болох төрийн албаны хэтэрхий улс төржсөн байдал, улс төрийн намын харьяалалд үндэслэсэн хүний нөөцийн бүрдүүлэлт, төрийн албаны томилгоотой холбоотой авлига, хээл хахууль, улс төрийн нөхцөл байдал өөрчлөгдөх бүрт төрийн албан хаагчдын тоо нэмэгддэг байдал нь өөрчлөгдөхгүй байна...” гэж дурджээ.

ХОЁР.ХУУЛИЙН ТӨСЛИЙН БҮТЭЦ, ЗОХИЦУУЛАХ
ХАРИЛЦАА, ХАМРАХ ХҮРЭЭ

Төрийн аудитын тухай хууль 2020 онд батлагдсан, 6 бүлэг, 43 зүйлтэй бөгөөд  зорилго нь төрийн санхүү, төсөв, нийтийн өмчийг зохистой төлөвлөх, хуваарилах, ашиглах, зарцуулахад тавих хяналтыг хараат бусаар хэрэгжүүлэх байгууллагын бүрэн эрх, тогтолцоо, зохион байгуулалт, эрх зүйн үндсийг тогтооход оршино.
 
Энэхүү хуулиар Төрийн аудитын тухай хуулийн 28 дугаар зүйлийн 28.1 дэх заалтыг өөрчлөн найруулна.


ГУРАВ. ХУУЛИЙН ТӨСӨЛ БАТЛАГДСАНЫ
ДАРАА ҮҮСЭЖ БОЛОХ НИЙГЭМ, ЭДИЙН ЗАСГИЙН ҮР ДАГАВАР

Хуулийн төсөл батлагдсанаар дараах эерэг үр дагавар бий болно гэж үзэж байна;

- Монгол Улсын Үндсэн хуулинд тунхагласан хүний эрх, эрх чөлөөг төрөөс хангах, хууль зүйн болон бусад баталгааг бүрдүүлэх, хүний эрх, эрх чөлөөг зөрчихтэй тэмцэх, хөндөгдсөн эрхийг сэргээн эдлүүлэх үүргийг иргэнийхээ өмнө бүрэн дүүрэн хариуцах;

- Хүний эрх, эрх чөлөөг хамгаалах, зөрчигдөхөөс урьдчилан сэргийлэх, үндэсний хууль тогтоомжийг хүний эрхийн олон улсын гэрээ, конвенцод нийцүүлэх үйл ажиллагаанд нөлөөлнө; 

-  Төрийн аудитад хууль дээдлэх, хараат бус, бие даасан байх, шударга ёсыг хангах, мэдээллээр бүрэн хангагдах, ил тод, бодитой байх, төрийн аудитын үйл ажиллагаа олон улсын нийтлэг стандартад нийцнэ;

- Төрийн үйл ажиллагаанд хяналт тавих, хариуцлага нэхэхэд иргэдийн оролцоог нэмэгдүүлэхэд чухал ач холбогдолтой эрх зүйн орчин бүрдэнэ;

-  Хуулийн төсөл батлагдсанаар төсвөөс нэмэлт санхүүжилт шаардагдахгүй, Аудитын байгууллага хуулиар хүлээсэн чиг үүргээ хэрэгжүүлэх нөхцөл бүрдэнэ.














	ДӨРӨВ. ХУУЛИЙН ТӨСӨЛ МОНГОЛ УЛСЫН ҮНДСЭН ХУУЛЬ БОЛОН БУСАД ХУУЛЬТАЙ ХЭРХЭН УЯЛДАХ, ХУУЛИЙГ ХЭРЭГЖҮҮЛЭХЭД ШИНЭЭР БОЛОВСРУУЛАХ, ХУУЛЬД НЭМЭЛТ ӨӨРЧЛӨЛТ ОРУУЛАХ, ХҮЧИНГҮЙ БОЛСОНД ТООЦОХ ТУХАЙ ХУУЛИЙН ТАЛААРХ САНАЛ
	Энэхүү хуулийн төсөл нь Монгол Улсын Үндсэн хууль, Монгол Улсын нэгдэн орсон олон улсын гэрээ, конвенц болон бусад хууль тогтоомжид нийцсэн бөгөөд хуулийн төслийг дагаж бусад хуульд нэмэлт, өөрчлөлт оруулах шаардлагагүй болно. 

 ТӨРИЙН АУДИТЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ 
ХУУЛИЙН ТӨСЛИЙН ДЭЛГЭРЭНГҮЙ ТАНИЛЦУУЛГА, ТАЙЛБАР

Монгол Улсын Үндсэн хуулийн хоёрдугаар зүйлд “2.Ардчилсан ёс, шударга ёс, эрх чөлөө, тэгш байдал, үндэсний эв нэгдлийг хангах, хууль дээдлэх нь төрийн үйл ажиллагааны үндсэн зарчим мөн.”, тавдугаар зүйлд  “4.Төр нь үндэсний эдийн засгийн аюулгүй байдал, аж ахуйн бүх хэвшлийн болон хүн амын нийгмийн хөгжлийг хангах зорилгод нийцүүлэн эдийн засгийг зохицуулна.”, арван есдүгээр зүйлд “1.Төрөөс хүний эрх, эрх чөлөөг хангахуйц эдийн засаг, нийгэм, хууль зүйн болон бусад баталгааг бүрдүүлэх, хүний эрх, эрх чөлөөг зөрчихтэй тэмцэх, хөндөгдсөн эрхийг сэргээн эдлүүлэх үүргийг иргэнийхээ өмнө хариуцна.” гэж, Монгол Улсын Их Хурлаас 2019 оны 11 дүгээр сарын 14-ний өдөр баталсан Монгол Улсын Үндсэн хуульд оруулах нэмэлт, өөрчлөлтийн тухай хуулийн Хорин тавдугаар зүйлийн 1 дэх хэсгийн 7 дахь заалтад: Төрийн санхүү, төсвийн хяналтыг хараат бусаар хэрэгжүүлэх байгууллагын бүрэн эрх, зохион байгуулалт, үйл ажиллагааны журмыг хуулиар тогтооно гэж гэж тус тус хуульчилсан.	

Монгол Улсын Их Хурлын 2024 оны 21 дүгээр тогтоолын 1 дүгээр хавсралтаар баталсан “Монгол Улсын Засгийн газрын 2024-2028 оны үйл ажиллагааны хөтөлбөр”-ийн 4.1.1.14-д “Хүний эрх, эрх чөлөөг хамгаалах, зөрчигдөхөөс урьдчилан сэргийлэх, үндэсний хууль тогтоомжийг хүний эрхийн олон улсын гэрээ, конвенцод нийцүүлэх...”, 4.2.1.4.”Улс төрийн хүрээнд авлигатай тэмцэх хүсэл зориг, хүчин чармайлт, манлайлал, ил тод байдлыг төгөлдөржүүлнэ...”, 4.2.1.5-д “Олон нийтийг авлигаас ангид байлгах, шударга ёсыг шаардах, авлигыг үл тэвчих сэтгэлгээ, хандлагыг иргэн бүрд төлөвшүүлэхийг эрмэлзэх бөгөөд авлига, ашиг сонирхлын зөрчилтэй тэмцэх, төрийн үйл ажиллагаанд хяналт тавих, хариуцлага нэхэхэд иргэдийн оролцоог нэмэгдүүлнэ.”, 4.2.3.2.”Хяналт шалгалтын тогтолцоог сайжруулж, олон улсын үнэлгээний цогц систем /DME-Design, Monitoring and Evaluation/-ийг хөгжүүлж,  бодлогын баримт бичгүүдийн хэрэгжилтийн үнэлгээг боловсронгуй болгоно.” гэж тус тус заасан.

2026 оны Авлигын төсөөллийн индексийн гол үр дүн:
· Байр: 124-р байр (182 орноос)
· Оноо: 31 (0 оноо нь хамгийн авлигажсан, 100 оноо нь цэвэр гэсэн үнэлгээ)
· Ухралт: Өмнөх оны 114-р байраас 10 байраар ухарсан
· Олон улсын харьцуулалт: Беларусь, Нигер, Турк, Узбекстан зэрэг орнуудтай ижил түвшинд бичигдсэн
· Дэлхийн дундаж: 43.0 оноотой байхад Монгол улс 38.0 оноотой, дунджаас доогуур үзүүлэлттэй байна.

Шалтгаан ба нөхцөл байдал:
· Төрийн өндөр албан тушаалтнуудын авлига, эрх мэдлээ урвуулан ашигласан хэргүүд
· Төсвийн ил тод бус зарцуулалт
· АТГ-ын үйл ажиллагааны үр нөлөө сул гэж судлаачид шүүмжилсэн байна. 

Энэхүү индекс нь олон улсын байгууллагууд болон бизнес эрхлэгчдийн дунд явуулсан судалгаанд үндэслэн тухайн улсын төрийн салбарын авлигын төсөөллийг илэрхийлдэг.
Авлигын индексийг хэмжихдээ улсын төсвийн хөрөнгийг зориулалтын бусаар зарцуулж байгаа эсэх, төрийн нийтийн албан хаагч албан тушаалаа урвуулан ашиглаж байгаа эсэх, төр засаг нь авлигын эсрэг үр дүнтэй тэмцэж, шударга байдлыг төрийн салбарт хэрэгжүүлж байгаа эсэх, авлигын хэрэгт холбогдсон төрийн албан тушаалтанд хариуцлага тооцож байгаа эсэх, авлигыг мэдээлсэн шүгэл үлээгч, сэтгүүлч нарыг хамгаалсан хууль, эрх зүйн орчин гэх мэтчилэн асуудлыг хамааруулдаг аж.
Манай улсыг үнэлдэг Олон улсын найман байгууллагын нэг болох Ардчиллын олон талт байдлыг үнэлдэг Varieties of Democracy байгууллагаас манай улсад 2024 онд түүхэндээ байгаагүй хамгийн муу үнэлгээ буюу 21 оноо өгсөн байдаг.
2019 онд Үндсэн хуульд туссан өөрчлөлтөд “Төрийн санхүү, төсвийн хяналтыг хараат бусаар хэрэгжүүлэх байгууллагын бүрэн эрх, зохион байгуулалт, үйл ажиллагааны журмыг хуулиар тогтооно” гэж заажээ. Энэ байгууллага нь төрийн аудитын байгууллага юм. Тогтолцооны хувьд Монгол улс ганцаарчилсан удирдлагатай Ерөнхий аудиторын загварыг нэвтрүүлсэн. Ийм загварын институцийн хараат бус байдлыг хангахад Ерөнхий аудиторын томилгоо нь шууд нөлөө бүхий чухал асуудал байдаг.
Лимагийн тунхаглалд “Аудитын дээд байгууллага нь чиг үүргээ аудитын хяналт хийж байгаа байгууллагаасаа хараат бус, мөн гаднын нөлөөллөөс хамгаалагдсан нөхцөлд л бодитоор хийгээд үр дүнтэй хэрэгжүүлж чадна” гэж дурдсан байдаг. 

Түүнчлэн Нэгдсэн үндэсний байгууллагын Ерөнхий ассамблейгаас 2011 онд батлагдсан “Нийтийн удирдлагын үр ашигтай, хариуцлагатай, үр дүнтэй болон ил тод байдлыг аудитын дээд байгууллагыг хүчирхэгжүүлэх замаар сайжруулах нь” 66/209 дугаар тогтоолд ч мөн аудитын дээд байгууллага, түүний бие даасан байдал хангагдаагүй нөхцөлд чиг үүргээ бодитоор хийгээд үр дүнтэй хэрэгжүүлэх боломжгүйг онцолсон байдаг.

Аудитын дээд байгууллагын бие даасан, хараат бус байдлын найман зарчмыг тодорхойлсон. Үүнд: 
1) тохиромжтой бөгөөд үр нөлөөтэй үндсэн хуулийн /хууль ёсны/ эрх зүйн орчин, энэхүү эрх зүйн орчныг бодитойгоор хэрэгжүүлэх зохицуулалтууд; 
2) аудитын дээд байгууллагын тэргүүн, гишүүд (хамтын удирдлагат байгууллага)-ийн хараат бус байдал, үүний дотор ажил үүргээ хэвийн гүйцэтгэхэд шаардлагатай хууль ёсны халдашгүй байдал, бүрэн эрхийн хугацааны баталгаа; 
3) аудитын дээд байгууллага ажил үүргээ гүйцэтгэхэд нь хангалттай бүрэн эрх мэдэл, эрх чөлөө олгох; 4
) мэдээлэлд хязгаарлалтгүй нэвтрэх; 
5) ажлаа тайлагнах эрх ба үүрэг; 
6) аудитын тайлангийн агуулга, хугацааг шийдэх болон тайлангаа хэвлэх, тараах эрх чөлөө; 
7) аудитын дээд байгууллагын зөвлөмжийг дагаж мөрдөх үр нөлөөтэй механизмтай байх; 
8) санхүү болон удирдлагын/захиргааны бие даасан байдал, ажиллах хүч, эд материал, мөнгөний нөөцийн бэлэн байдал. 

Дээрх зарчмуудаас үзэхэд Төрийн аудитын дээд байгууллагын бие даасан байдлыг хангах нэг чухал зарчим нь удирдлагын хараат бус байдлыг хангах явдал гэж дүгнэж байна. 

Албаны хараат бус байдлыг хангахын тулд тухайн албан тушаалтны томилгоо хараат бус, шударга явагдах нөхцөлийг хангах, томилогдсоны дараа албан тушаалтны бүрэн эрхийн баталгаа, улс төрийн нөлөөллөөс ангид, хараат бус, халдашгүй байдлыг хангах асуудал зайлшгүй чухал ач холбогдолтой.

Төрийн аудитын тухай хуульд зааснаар “Монгол Улсын Ерөнхий аудиторыг УИХ-ын даргын санал болгосноор УИХ нэр дэвшигчийн сонсгол хийж зургаан жилийн хугацаагаар томилох бөгөөд түүнийг нэг удаа улируулан томилж болно.” гэсэн зохицуулалттай.

 Монгол Улсын Ерөнхий аудиторыг УИХын даргын санал болгосноор УИХ томилдог зохицуулалт 2003 оноос хойш огт өөрчлөгдөөгүй байгаа юм.

Төрийн аудитын байгууллагын Ерөнхий аудиторууд хэрхэн ажилласан байдлыг доорх хүснэгтээр харуулбал:

	№
	Нэр
	Томилогдсон огноо
	Чөлөөлөгдсөн огноо
	Ажилласан хугацаа жилээр

	1
	Лхамсүрэнгийн Жавзмаа
	2003.01.10 УИХ-ын 06-р тогтоол
	2009.01.16 УИХ-ын 13-р тогтоол
	6 жил 6 хоног

	2
	Чойжамцын Раднаа
	2009.01.16 УИХ-ын 14-р тогтоол
	2012.10.11 УИХ-ын 13-р тогтоол
	3 жил 9 сар

	3
	Аюурын Зангад
	2012.10.11 УИХ-ын 46-р тогтоол
	2017.01.12 УИХ-ын 06-р тогтоол
	4 жил 3 сар

	4
	Доржсүрэнгийн Хүрэлбаатар
	2017.01.12 УИХ-ын 07-р тогтоол
	2018.11.22 УИХ-ын 86-р тогтоол
	1 жил 10 сар

	5
	Доржсүрэнгийн Занданбат
	2019.05.09 УИХ-ын 46-р тогтоол
	2023.12.28 УИХ-ын 120-р тогтоол
	5 жил 1 сар 


	6
	Д.Загджав
	2024.05.31 УИХ-ын ...р тогтоол
	2025.05.07 УИХ-ын ...р тогтоол
	11 сар 6 хоног

	7
	Сандагсүрэн
Магнайсүрэн
	2025.05.08 УИХ-ын ...р тогтоол
	
	



Дээрх хүснэгтээс харахад Ерөнхий аудитороор ажилласан  7 хүний нэг нь 6 жилийн бүрэн эрхийн хугацаагаа дуустал ажилласан байх ба бусад  тав нь бүрэн эрхийн хугацаанаасаа өмнө чөлөөлөгджээ. 

Ерөнхий аудиторын ажилласан бүрэн эрхийн хугацааны дундаж хугацааг тооцоход 4,2 жил байна. 

2012, 2016 оны УИХын ээлжит сонгууль болсны дараа Ерөнхий аудиторыг бүрэн эрхийн хугацаа нь дуусаагүй байхад чөлөөлж байсан. 

Бие даасан байгууллагыг бүрдүүлэхэд УИХ дахь олонх болон түүний байгуулсан Засгийн газар давамгайлах нөхцөлд бие даасан байдал нь алдагдаж, улмаар сонгуульд ялсан нам, эвсэлд хяналтгүйгээр эрх мэдэл төвлөрч, төрийн эрх мэдэл хуваарилалтын тогтолцоонд хяналт, тэнцэл алдагдах, цаашлаад ардчилсан үндсэн хуульт байгуулалд эрсдэл учруулна гэж үздэг байна. 

Венецийн комиссоос бие даасан байгууллагуудыг бүрдүүлэхэд “улс төржилтийг сааруулах” зарчмыг дагах нь зүйтэйг анхааруулсан байдаг. 

Гэсэн хэдий ч Монгол Улсын Ерөнхий аудиторыг УИХ-ын даргын санал болгосноор парламентын олонхоор томилж байгаа, үүнд нэр дэвших нээлттэй процесс, парламент дахь сөрөг хүчний оролцоо, зөвшилцөл байхгүй, зөвхөн эрх барьж буй нам дангаар шийдвэрлэх боломжтой байгаа нь тус институцийн хараат бус байдлыг хангахад сөрөг нөлөөтэй байна. Монгол Улсын Ерөнхий аудитор улиран томилогдох боломжтой нь олон улсын сайн туршлагаас зөрж байна. 

Төрийн албаны тухай хуулийн 7 дугаар зүйлийн 7.1.2 дахь заалтад Төрийн албанд мэргэшсэн тогтвортой байх зарчмыг баримтлахаар заасныг хэрэгжүүлэх, түүнчлэн Төрийн аудитын тухай хуулийн 28 дугаар зүйлийн 28.1 дэх хэсэгт “Монгол Улсын Ерөнхий аудиторыг Улсын Их Хурлын даргын санал болгосноор Улсын Их Хурал нэр дэвшигчийн сонсгол хийж зургаан жилийн хугацаагаар томилох бөгөөд түүнийг нэг удаа улируулан томилж болно..” гэж тус тус зохицуулсан байна.  

Ингэж томилогдсон Ерөнхий аудитор нь эргээд парламентын олонхын байгуулсан Засгийн газарт төрийн санхүү, төсвийн хяналтыг тавьж байгаа нь 2019 оны Үндсэн хуулийн нэмэлт, өөрчлөлтийн “Төрийн санхүү, төсвийн хяналтыг хараат бусаар хэрэгжүүлэх” байгууллагыг бий болгох үзэл санаатай нийцэхгүй байна.

Олон улсын Эдийн засгийн хамтын ажиллагаа хөгжлийн байгууллагын үйл ажиллагааны тайланд “...Авлигаас урьдчилан сэргийлэх үйл ажиллагаа Энэхүү тайланд хамрагдаж байгаа хугацаанд ... Гол хүндрэл бэрхшээл болох төрийн албаны хэтэрхий улс төржсөн байдал, улс төрийн намын харьяалалд үндэслэсэн хүний нөөцийн бүрдүүлэлт, төрийн албаны томилгоотой холбоотой авлига, хээл хахууль, улс төрийн нөхцөл байдал өөрчлөгдөх бүрт төрийн албан хаагчдын тоо нэмэгддэг байдал нь өөрчлөгдөхгүй байна...” гэж дурджээ.

Аудитын байгууллагын үйл ажиллагааг сайжруулах, төсвийн хөрөнгийн зарцуулалтад тавих хяналтыг нэмэгдүүлэх, хариуцлагын тогтолцоог сайжруулах, улс төрийн хүрээн дэх нөлөөллийг бууруулах зайлшгүй шаардлагатай бөгөөд олон улсын жишиг хандлагаас үзэхэд Аудитын дарга буюу Ерөнхий Аудиторын томилгоог хийхдээ сөрөг хүчний намуудаасаа томилдог, санал авдаг улс орнууд байна. 
Жишээ нь:
        -  Болгар улсын Үндэсий Аудитын Байгууллагын дарга Димитар Главчев 2023 онд томилогдох үед сөрөг хүчний гишүүн байсан байна. Томилогдсоноос нь хойш нам нь эрх барьж байгаа,n
ter
        -   Словак улсын Дээд Аудитын Байгууллага нь мөн даргаа сөрөг хүчнээсээ томилдог албан бус тохироотой байдаг,

        -   Францын Аудитын даргыг Ерөнхийлөгч Эмманюэль Макрон нь сөрөг хүчнээсээ тавьсан.

Ерөнхий Аудитор нь ямар нэгэн намд харьяалалгүй бие даасан хүн байх ёстой гэж үздэг зарим улс орон ч бас байна. Тухайлбал: Финландын Үндэсний Аудитын Байгууллагын дарга Сами гэдэг хүн ямар нэгэн намын харьяалалгүй хүн байсан байна.

Ерөнхий Аудиторын бүрэн эрхийг улс төрөөс ангид байлгах чиглэлээр баталсан улс орон байна. Тухайлбал:

      -    Австралийн Ерөнхий аудторын тухай хуульд “Ерөнхий Аудитор нь энэ хууль болон бусад хуульд заасан чиг үүрэг, бүрэн эрхээ хэрэгжүүлэхдээ өөрийн үзэмжээр чөлөөтэй шийдвэр гаргах эрхтэй. Ялангуяа Ерөнхий Аудитор нь дараах асуудлуудаар аливаа этгээдээс заавар, чиглэл авахгүй:
    a) аудит хийх эсэх;
    b) аудитыг хэрхэн хийх талаар;
    c) тодорхой асуудлыг нэн тэргүүнд авч үзэх талаар.” гэж заасан байдаг.

Австрийн аудитын байгууллагын нэршил нь [Аудитын шүүх (Rechnungshof)] гэх боловч үйл ажиллагаа, зохион байгуулалт, чиг үүргийн хувьд ерөнхий аудиторын загварт хамаардаг. Австрийн холбооны 1920 оны Үндсэн хуулийн “Төрийн дансны хяналт, төсвийн хөрөнгийн удирдлага” гэсэн VII бүлэгт аудитын шүүхтэй холбоотой асуудлыг зохицуулжээ. 

Бүтцийн хувьд нэг удирдлагатай буюу аудитын шүүхийн ерөнхийлөгч [ерөнхий аудитор] тэргүүлдэг, Үндэсний зөвлөлд шууд харьяалагддаг. Хууль тогтоох эрх мэдлийн нэг хэсэг боловч аудитын төрөл, сэдвийг парламентаас хараат бусаар шийдвэрлэх эрх мэдэлтэй. 

Аудитын шүүхийн ерөнхийлөгч болон дэд ерөнхийлөгчийг Австрийн парламентаас томилдог бие даасан хараат бус байгууллагын албан тушаалтнуудыг санал болгох чиг үүрэг бүхий Үндсэн хороо (Main Committee) нэр дэвшүүлж Австрийн парламентын хоёр танхимын доод танхим болох Үндэсний зөвлөл (National Council) 12 жилийн хугацаагаар нэг удаа сонгоно.

Үндсэн хороог Үндэсний зөвлөл гишүүд дотроосоо пропорциональ төлөөллийн зарчмаар сонгодог.

      -    Босни-Херцеговин Улсад анх Аудитын алба нь байгуулагдаж байх үед Ерөнхий аудитор болон орлогч аудиторууд 5 жилээр, улиран томилогдож болдог байсан.

Тэгвэл, 2006 онд Аудитын хуулийг шинэчлэн баталсан ба энэ шинэчлэлээр Ерөнхий аудитор болон Ерөнхий аудиторын хоёр орлогчийг аудиторт нэр дэвшүүлэх чиг үүрэг бүхий Сонгуулийн хороо (Election Committee)- оос нэр дэвшүүлснээр тус улсын парламент 7 жилийн хугацаагаар нэг удаа томилдог болсон байна.

 Сонгуулийн хороо нь сөрөг хүчний 2 хүний төлөөлөл орсон нийт 6 гишүүнтэй байх бөгөөд парламентын доод эсвэл дээд танхимын санал болгосноор дээд, доод танхим нь зөвшилцөн бүрдүүлдэг.

Сонгуулийн хороо нь нэр дэвшигчид хуульд заасан шаардлага хангасан эсэхийг тогтоож, шаардлага хангасан нэр дэвшигчдийг үнэлж, нэр дэвшигчдийн жагсаалт (ranking-list)-ыг гаргаж энэхүү жагсаалтаас энгийн олонхоор (simple majority) Ерөнхий аудитор, түүний орлогчид нэр дэвшигчийг тодруулж, парламентад санал болгодог.

Парламент хуралдаанд оролцсон гишүүдийн олонхын саналаар Ерөнхий аудитор, түүний орлогчийг томилдог. Хэдий тийм ч парламентыг бүрдүүлж буй хоёр бүсийн төлөөлөгчдийн бүс тус бүрийн нийт төлөөлөгчдийн 1/3-ээс доошгүй саналыг авч чадаагүй тохиолдолд парламент даргалагч болон дэд даргалагч нар зөвшилцдөг.

 Зөвшилцөлд хүрээгүй тохиолдолд парламентын нийт төлөөлөгчдийн гуравны хоёроос доошгүй төлөөлөгчдийн олонхын шийдвэрээр томилдог.

 Нэр дэвшигч нь олонхын санал авч чадаагүй тохиолдолд санал хураалтыг дахин явуулна.

Дотоод зөвшилцлийг хангах зорилгоор Ерөнхий аудитор болон Дэд аудиторыг Босни-Херцеговин улсыг бүрдүүлэгч 3 үндэстнээс давхцуулахгүй байдлаар сонгодог байна. 

Үүнээс дүгнэхэд, тус улсын хувьд Ерөнхий аудитор болон түүний орлогчийн бүрэн эрхийн хугацааг уртасгаж, нэг удаа томилох, томилгоог хийхдээ нээлттэй, ил тод байдал, эрх баригч болон сөрөг хүчний намуудын зөвшилцлийг хангахаар зохицуулсан байгаа нь мөн л аудитын дээд байгууллагын удирдлагыг эрх баригч намаас хараат бусаар ажиллах баталгааг бүрдүүлсэн байна.

        -  Австрали, Их Британи улсад Төлөөлөгчдийн танхимын сөрөг хүчний гишүүд нь төсвийн хөрөнгийн зарцуулалтын байнгын хороогоо удирддаг байна. Ингэснээр тухайн улсын эрх баригчид ямар мөнгийг юунд зарцуулав гэдэгт хяналт тавьдаг аж. Өнөөгийн байдлаар жишээ нь Их Британийн сөрөг хүчний хороо нь Ковидын үеэр хяналтгүй зарцуулсан 15-27 тэрбум паундын асуудлаар шалгалт явуулж байгаа болно.
         Дээрх орнуудын хууль болон практик жишигээс үзэхэд Парламент дахь сөрөг хүчин буюу цөөнх нь Аудитын болон төсвийн хяналтын байгууллагын удирдлагын томилгоонд нэр дэвшүүлэх, томилуулах боломжтой байдаг байна.
         Манай улсад ч олон улсын дээрх жишиг хандлагыг хэрэгжүүлэх замаар санхүүгийн хяналтыг сайжруулах, төсвийн хөрөнгийн төлөвлөлт, хуваарилалт, зарцуулалтыг хянах, санхүүгийн сахилга батыг нэмэгдүүлэх, авлигатай бүрэн тууштай, шударгаар тэмцэж авлигыг бууруулах хэрэгцээ, шаардлага үүссэн гэж үзэж байна.


